CELEX: 62010TN0286
Language: et
Date: 2010-06-30 00:00:00
Title: Kohtuasi T-286/10: 30. juunil 2010 esitatud hagi — Fondation de l’Institut de Recherche Idiap versus komisjon

14.8.2010   
            
            
               ET
            
            
               Euroopa Liidu Teataja
            
            
               C 221/57
            
         30. juunil 2010 esitatud hagi — Fondation de l’Institut de Recherche Idiap versus komisjon
   (Kohtuasi T-286/10)
   ()
   2010/C 221/91
   Kohtumenetluse keel: prantsuse
   
      Pooled
   
   
      Hageja: Fondation de l’Institut de Recherche Idiap (IDIAP) (esindaja: advokaat G. Chapus-Rapin)
   
      Kostja: Euroopa Komisjon
   
      Hageja nõuded
   
   
               —
            
            
               esiteks teha määrus hagi esitamise peatava mõju kohta;
            
         
               —
            
            
               seejärel esimese võimalusena,
               
                           —
                        
                        
                           tunnistada hagi vastuvõetavaks;
                        
                     
                           —
                        
                        
                           vaadata hagi läbi;
                        
                     
         
               —
            
            
               selle tulemusena,
               
                           —
                        
                        
                           tühistada Euroopa Komisjoni 11. mai 2010. aasta otsus;
                        
                     
                           —
                        
                        
                           tuvastada, et programmide AMIDA, BACS ja DIRAC raames määramata tähtajaga lepingute alusel töötavate IDIAP-i teadustöötajate kulud kaetakse Euroopa Liidu välisfondidest;
                        
                     
                           —
                        
                        
                           teha otsus, et IDIAP ei ole kohustatud tagasi maksma 98 042,45 eurot DIRAC-i ja 251 505,76 eurot AMIDA programmi osas;
                        
                     
                           —
                        
                        
                           jätta kõik menetluskulud Euroopa Komisjoni kanda;
                        
                     
                           —
                        
                        
                           mõista IDIAP-il tema poolt makstud advokaaditasudena tekkinud kulud välja Euroopa Komisjonilt;
                        
                     
         
               —
            
            
               teise võimalusena,
               
                           —
                        
                        
                           tunnistada hagi vastuvõetavaks;
                        
                     
                           —
                        
                        
                           vaadata hagi läbi;
                        
                     
         
               —
            
            
               selle tulemusena,
               
                           —
                        
                        
                           tühistada Euroopa Komisjoni 11. mai 2010. aasta otsus;
                        
                     
                           —
                        
                        
                           kohustada Euroopa Komisjoni viima IDIAP-is läbi uus auditeerimine ning kohustada teda tellima see kelleltki teiselt, mille Treureva’lt;
                        
                     
                           —
                        
                        
                           jätta kõik menetluskulud Euroopa Komisjoni kanda;
                        
                     
                           —
                        
                        
                           mõista IDIAP-il tema poolt makstud advokaaditasudena tekkinud kulud välja Euroopa Komisjonilt.
                        
                     
         
      Väited ja peamised argumendid
   
   Hageja palub käesolevas hagis, mis põhineb vahekohtuklauslil, Üldkohtul sisuliselt tuvastada, et teadusuuringute, tehnoloogia arengu ja esitlustegevuse eriprogrammide „Euroopa teadusruumi integreerimine ja tõhustamine (2002-2006)” ja „Infoühiskonna tehnoloogiad (2000-2006)” alla kuuluvate AMIDA, BACS ja DIRAC lepingute raames määramata tähtajaga töölepingute alusel töötavate IDIAP-i teadustöötajate kulud kuuluvad hüvitamisele.
   Hageja väidab hagi põhjendamiseks:
   
               —
            
            
               Euroopa Komisjon on tõlgendanud AMIDA, BACS ja DIRAC lepinguid omavoliliselt või igal juhul vähemalt põhjendamatul viisil, kui nentis, et teadustöötajate määramata tähtajaga töölepingute jaoks mõeldud kulud kuuluvad tavapäraste tegutsemiskulude alla, mida ei hüvitata, mitte aga projektidega seotud lisakulude alla, arvestades et:
               
                           —
                        
                        
                           vastavalt tüüplepingule, millel AMIDA, BACS ja DIRAC lepingud põhinevad, ei ole määramata tähtajaga töölepingute kulusid hüvitatavate kulude hulgast välja arvatud;
                        
                     
                           —
                        
                        
                           töölepingutes on sõnaselgelt mainitud teadustöötajate töölepingute seost AMIDA, BACS ja DIRAC projektidega;
                        
                     
                           —
                        
                        
                           teadustöötajate töölepingud on sõlmitud nimelt projekti jaoks; hagejal endal ei ole vahendeid, millest teadustöötajatele maksta, kui kulusid projekti raames ei hüvitataks;
                        
                     
                           —
                        
                        
                           parim võimalus lõpetada teadustöötajatega töösuhe projekti lõppemisel on kasutada määramata tähtajaga töölepinguid, kuna Šveitsi (hageja asukoht) õiguse alusel on neid võimalik igal ajal ilma põhjenduseta ja lühikese etteteatamistähtajaga üles öelda;
                        
                     
         
               —
            
            
               komisjoni tõlgendus on vastuolus heausksuse ja õiguspärase ootuse põhimõtetega, kuna komisjon on oma tõlgendusviisi pidevalt varieerinud;
            
         
               —
            
            
               kolmanda võimalusena — vaidlustatud otsuse esemeks oleva auditeerimismenetluse läbiviimisel on tehtud heastamatuid vigu, mistõttu tuleb see otsus tühistada.